ddrg/super_eurlex huggingface dataset:
Odločba Komisije

z dne 19. decembra 2000

o spremembi Poglavja 14 Priloge I k Direktivi Sveta 92/118/EGS o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke, ki niso predmet navedenih zahtev, določenih v posebnih predpisih Skupnosti iz Priloge A (I) Direktive 89/662/EGS, glede povzročiteljev bolezni pa v Direktivi 90/425/EGS

(notificirano pod dokumentarno številko K(2000) 3866)

(Besedilo velja za EGP)

(2001/7/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke, ki niso predmet navedenih zahtev, določenih v posebnih predpisih Skupnosti iz Priloge A (I) k Direktivi 89/662/EGS, glede povzročiteljev bolezni pa v Direktivi 90/425/EGS [1], in zlasti člena 15 Direktive, kakor je bila nazadnje spremenjena z Odločbo Komisije 1999/724/ES [2],

ob upoštevanju naslednjega:

(1) Med nemškim besedilom in drugimi jezikovnimi različicami obstajajo jezikovne razlike v prevodu v zvezi s čezmejno trgovino z nepredelano gnojevko, ki jih je treba odpraviti, in je glede na možne nevarnosti bolezni primerno uvesti boljši nadzor takšnih gibanj.

(2) Pri takšnih čezmejnih gibanjih je treba upoštevati razmere v zvezi z boleznijo v državah članicah.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V delu I.A poglavja 14 Priloge I k Direktivi Sveta 92/118/EGS se točka 1(a) nadomesti z naslednjim:

"1. (a) Trgovina z nepredelano gnojevko živalskih vrst, razen perutnine ali kopitarjev, je prepovedana, razen gnojevke:

iz območja ali gospodarstva, za katerega ne veljajo omejitve zaradi hude prenosljive bolezni,

in

namenjene nanašanju, pod nadzorom pristojnih organov, na tla, ki so del istega gospodarstva ali mu pripadajo, bodisi ločena ali ne, na obeh straneh meje med državami članicami in v razdalji približno 20 kilometrov. Lastnik gospodarstva mora voditi evidenco o teh čezmejnih gibanjih, da se lahko odobrijo. Pristojni organ vodi evidenco o takšnih odobrenih gospodarstvih."

Člen 2

Ta odločba se uporablja od 1. januarja 2001.

Člen 3

Ta odločba je naslovljena na države članice.

V Bruslju, 19. decembra 2000

Za Komisijo

David Byrne

Član Komisije

[1] UL L 62, 15.3.1993, str. 49.

[2] UL L 290, 12.11.1999, str. 32.

--------------------------------------------------
Odločba Komisije

z dne 3. decembra 2001

o spremembah Direktive Sveta 90/539/EGS glede veterinarskih spričeval, ki veljajo znotraj Skupnosti za trgovanje s perutnino in valilnimi jajci

(notificirano pod dokumentarno številko C(2001) 3821)

(Besedilo velja za EGP)

(2001/867/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav [1], nazadnje spremenjene z Direktivo 2000/505/EGS [2], in zlasti člena 34 Direktive,

ob upoštevanju naslednjega:

(1) Spričevala za trgovino znotraj Skupnosti s perutnino in valilnimi jajci, ki so določena v Prilogi IV k Direktivi 90/539/EGS, ne vsebujejo podatkov o stanju cepljenja perutnine in valilnih jajc proti atipični kokošji kugi.

(2) Izkušnja, pridobljena med izbruhi atipične kokošje kuge v Skupnosti, kaže, da imajo podatki o cepljenju bodisi same perutnine bodisi matične jate, iz katere izvirajo enodnevni piščanci ali valilna jajca, poseben pomen za epizootiološke poizvedbe.

(3) Zagotoviti je treba, da se podatek o cepljenju proti atipični kokošji kugi, vključi v veterinarska spričevala, ki so predvidena za trgovino med državami članicami ES s perutnino in valilnimi jajci.

(4) Direktivo 90/539/EGS je zato treba ustrezno spremeniti.

(5) Ukrepi, predvideni v tej odločbi, so skladni z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga IV k Direktivi 90/539/EGS se nadomesti z besedilom v Prilogi k tej odločbi.

Člen 2

Ta odločba se uporablja za živo perutnino in za valilna jajca, za katere se izdajo spričevala od 1. januarja 2002.

Člen 3

Ta odločba je naslovljena na države članice.

V Bruslju, 3. decembra 2001

Za Komisijo

David Byrne

Član Komisije

[1] UL L 303, 31.10.1990, str. 6.

[2] UL L 201, 9.8.2000, str. 8.

--------------------------------------------------

PRILOGA

„PRILOGA IV

VETERINARSKA SPRIČEVALA ZA TRGOVINO MED DRŽAVAMI ČLANICAMI ES

(Modeli 1 do 6)

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Sklep Sveta

z dne 18. junija 2001

o sklenitvi Sporazuma med Evropsko skupnostjo in Republiko Turčijo o sodelovanju Republike Turčije v Evropski agenciji za okolje in Evropskem okoljskem informacijskem in opazovalnem omrežju

(2001/594/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) v zvezi s prvim stavkom prvega pododstavka člena 300(2) in prvega pododstavka člena 300(3) Pogodbe,

ob upoštevanju predloga Komisije, ob upoštevanju mnenja Evropskega parlamenta [1],

ob upoštevanju naslednjega:

(1) Evropska agencija za okolje in Evropsko okoljsko informacijsko in opazovalno omrežje sta bila ustanovljena z Uredbo (EGS) št. 1210/90 [2].

(2) Evropski svet v Luxembourgu (decembra 1997) je sodelovanje v programih in agencijah Skupnosti opredelil kot način pospeševanja predpristopne strategije za srednje- in vzhodnoevropske države. V primeru agencij sklepi Evropskega sveta določajo, da "se agencije Skupnosti, v katerih bodo države pristopnice lahko sodelovale, ugotavljajo za vsak primer posebej".

(3) Evropski Svet v Helsinkih (decembra 1999) je ponovno potrdil vključevalno naravo pristopnega procesa, ki obsega sedaj 13 držav kandidatk znotraj enotnega okvira, pri čemer države kandidatke pri procesu pristopanja sodelujejo enakopravno.

(4) Svet je 14. februarja 2000 v skladu s členom 300(1) Pogodbe pooblastil Komisijo, da opravi pogajanja o sodelovanju držav pristopnic v Evropski agenciji za okolje –

SKLENIL:

Člen 1

Sporazum med Evropsko skupnostjo in Republiko Turčijo o sodelovanju Republike Turčije v Evropski agenciji za okolje in v Evropskem okoljskem informacijskem in opazovalnem omrežju se odobri v imenu Skupnosti.

Besedilo Sporazuma je navedeno v Prilogi k temu sklepu.

Člen 2

Predsednika Sveta se pooblasti, da imenuje osebo ali osebe, pooblaščene za deponiranje uradnega obvestila iz člena 17 Sporazuma.

Člen 3

Ta sklep se objavi v Uradnem listu Evropskih skupnosti.

V Luxembourgu, 18. junija 2001

Za Svet

Predsednik

M. Winberg

[1] Mnenje z dne 31.5.2001 (še ni objavljeno v Uradnem listu).

[2] UL L 120, 11.5.1990, str. 1. Uredba, kakor je nazadnje spremenjena z Uredbo (ES) št. 933/1999 (UL L 117, 5.5.1999, str. 1).

--------------------------------------------------
Sklep Sveta

z dne 9. aprila 2001

o sklenitvi Začasnega trgovinskega sporazuma med Evropsko skupnostjo na eni strani in Nekdanjo jugoslovansko republiko Makedonijo na drugi strani

(2001/330/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi z prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Dokler ne začne veljati Stabilizacijsko-pridružitveni sporazum med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani, podpisan v Luksemburgu 9. aprila 2001, je treba odobriti Začasni trgovinski sporazum med Evropsko skupnostjo na eni strani in Nekdanjo jugoslovansko republiko Makedonijo na drugi strani.

(2) Trgovinske določbe iz tega sporazuma predstavljajo izjemo, povezano s politiko, ki se izvaja v okviru stabilizacijsko-pridružitvenega procesa, in za Evropsko unijo ne bodo predstavljale precedenčnega primera v trgovinski politiki Skupnosti glede tretjih držav, razen držav zahodnega Balkana.

(3) Ta sporazum je zato treba odobriti v imenu Skupnosti –

SKLENIL:

Člen 1

Začasni trgovinski sporazum med Evropsko skupnostjo na eni strani in Nekdanjo jugoslovansko republiko Makedonijo na drugi strani, njegove priloge in protokoli ter izjave, priložene Sklepni listini, se odobrijo v imenu Skupnosti.

Besedila iz prvega odstavka so priložena temu sklepu.

Člen 2

Predsednik Sveta je pooblaščen, da imenuje osebe, ki so pooblaščene, da v imenu Skupnosti deponirajo uradno obvestilo iz člena 50 Sporazuma.

V Luxembourgu, 9. aprila 2001

Za Svet

Predsednik

A. Lindh

--------------------------------------------------
Odločba Komisije

z dne 22. septembra 2000

o uporabi člena 3(3)(e) Direktive 1999/5/ES za radijske naprave, zajete v regionalnem sporazumu o radiotelefonskih storitvah na celinskih plovnih poteh

(notificirano pod dokumentarno številko K(2000) 2718)

(Besedilo velja za EGP)

(2000/637/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Evropskega parlamenta in Sveta 1999/5/ES z dne 9. marca 1999 o radijskih napravah in telekomunikacijski terminalski opremi ter o medsebojnem priznavanju njihove skladnosti [1] in zlasti člena 3(3)(e) Direktive,

ob upoštevanju naslednjega:

(1) Številne države članice nameravajo izvajati skupna varnostna načela ter pravila za osebe in blago na celinskih plovnih poteh.

(2) Uskladitev radiotelefonskih storitev prispeva k varnejši plovbi po celinskih plovnih poteh, zlasti v slabih vremenskih razmerah.

(3) Številne države članice, v katerih je vzpostavljena plovba po celinskih plovnih poteh in ki so se udeležile regionalne konference v Baslu, potekajoče v skladu s členom S6 Pravilnika o radiokomunikacijah ITU, nameravajo odobriti in uveljaviti sporazum o radiotelefonskih storitvah na celinskih plovnih poteh (v nadaljnjem besedilu "sporazum").

(4) Sporazum ureja samo naprave, namenjene za vgradnjo v plovila, ki plujejo po celinskih plovnih poteh v državah članicah, v katerih je sporazum treba uveljaviti, in delujoče v frekvenčnih območjih, ki so določena s sporazumom.

(5) Vse naprave, ki delujejo v teh frekvenčnih območjih, naj bodo v skladu s cilji tega sporazuma in razpolagajo z avtomatskim sistemom za identifikacijo radijskih oddajnikov (ATIS), kakor je opredeljeno v Prilogi B k ETS 600698, pri kategorijah storitev "ladja-ladja", "ladja-pristaniške uprave" in "komunikacija na ladji" pa naj njihova zmogljivost delovanja ne presega največje prenosne zmogljivosti.

(6) Ukrepi, določeni s to odločbo, so v skladu z mnenjem Odbora za ugotavljanje skladnosti telekomunikacij in tržni nadzor -

SPREJELA NASLEDNJO ODLOČBO:

Člen 1

Ta odločba velja za radijske naprave, ki se uporabljajo na plovnih poteh, zajetih v sporazumu o radiotelefonskih storitvah na celinskih plovnih poteh, sklenjenem 6. aprila 2000 v Baslu, v državah članicah, v katerih je sporazum treba uveljaviti.

Člen 2

1. Radijske naprave, ki delujejo v frekvenčnih pasovih, določenih v sporazumu o radiotelefonskih storitvah na celinskih plovnih poteh, razpolagajo z avtomatskim sistemom za identifikacijo radijskih oddajnikov (ATIS).

2. Prenosna zmogljivost opreme za radijsko komunikacijo pri storitvenih kategorijah "ladja-ladja", "ladja-pristaniške uprave" in "komunikacija na ladji", določena v sporazumu o radiotelefonskih storitvah na celinskih plovnih poteh, je omejena na 1 vat.

Člen 3

Določbe člena 2 te odločbe veljajo od datuma njene objave v Uradnem listu Evropskih skupnosti.

Člen 4

Ta odločba je naslovljena na države članice.

V Bruslju, 22. septembra 2000

Za Komisijo

Erkki Liikanen

Član Komisije

[1] UL L 91, 7.4.1999, str. 10.

--------------------------------------------------
Sklep Sveta

z dne 17. oktobra 2000

o sklenitvi spremembe Montrealskega protokola o substancah, ki škodljivo delujejo na ozonski plašč

(2000/646/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Skupnost je glede na svoje odgovornosti za okolje z Odločbo 88/540/EGS [2] postala pogodbenica Dunajske konvencije o varstvu ozonskega plašča in Montrealskega protokola o substancah, ki škodljivo delujejo na ozonski plašč, ter je z Odločbo 91/690/EGS [3] odobrila prvo spremembo navedenega protokola in z Odločbo 94/68/ES [4] drugo spremembo navedenega protokola.

(2) Nedavni dokazi kažejo, da je za ustrezno varstvo ozonskega plašča potrebna višja raven nadzora nad trgovanjem s snovmi, ki tanjšajo ozonski plašč, kot je predvidena z Montrealskim protokolom, spremenjenim leta 1992. Isti dokazi navajajo, da je treba dodatno spremljati in nadzorovati trgovanje s snovmi, ki tanjšajo ozonski plašč, in zlasti z metilbromidom.

(3) Tretja sprememba Montrealskega protokola, ki uvaja ta nadzor, je bila sprejeta septembra 1997 v Montrealu. Komisija je v imenu Skupnosti sodelovala pri pogajanjih in sporazumu o tej spremembi.

(4) Skupnost je sprejela ukrepe na področju, ki ga zajema sprememba, in mora zato prevzeti mednarodne obveznosti na tem področju.

(5) Skupnost mora odobriti tretjo spremembo Montrealskega protokola, ker se njene določbe nanašajo na trgovanje z nadzorovanimi substancami med Skupnostjo in drugimi pogodbenicami, za njihovo izvajanje pa je odgovorna Skupnost –

SKLENIL NASLEDNJE:

Člen 1

Tretja sprememba Montrealskega protokola o substancah, ki škodljivo delujejo na ozonski plašč, se s tem odobri v imenu Skupnosti.

Besedilo te spremembe je priloženo k temu sklepu.

Člen 2

Predsednik Sveta je pooblaščen, da imenuje pooblaščeno osebo ali osebe, da listino o odobritvi te tretje spremembe v imenu Skupnosti deponira pri generalnem sekretarju Združenih narodov v skladu s členom 13 Dunajske konvencije o varstvu ozonskega plašča v povezavi s členom 3 tretje spremembe Montrealskega protokola.

Člen 3

Ta sklep se objavi v Uradnem listu Evropskih skupnosti.

V Luxembourgu,17. oktobra 2000

Za Svet

Predsednik

L. Fabius

[1] UL C 21 E, 25.1.2000, str. 9.

[2] UL L 297, 31.10.1988, str. 8.

[3] UL L 377, 31.12.1991, str. 28.

[4] UL L 33, 7.2.1994, str. 1.

--------------------------------------------------
Odločba Komisije

z dne 20. decembra 1999

o spremembi Odločbe 1999/710/ES o začasnih seznamih obratov tretjih držav, iz katerih države članice dovolijo uvoz mletega mesa in mesnih pripravkov

(notificirano pod dokumentarno številko K(1999) 4685)

(Besedilo velja za EGP)

(2000/79/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(1) Odločbe,

ob upoštevanju naslednjega:

(1) Odločba Komisije 1999/710/ES [3] je sestavila začasni seznam obratov, ki proizvajajo mleto meso in mesne pripravke.

(2) Češka republika in Nova Zelandija sta poslali seznam obratov, ki proizvajajo mleto meso in mesne pripravke ter za katere pristojni organi potrjujejo, da so v skladu s predpisi Skupnosti.

(3) Začasni seznami obratov, ki proizvajajo mleto meso in mesne pripravke, se torej lahko pripravijo za Češko republiko in Novo Zelandijo v skladu s postopkom, določenim v Odločbi 95/408/ES za nekatere države.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 1999/710/ES.

Člen 2

Ta odločba se uporablja z začetkom veljavnosti od 15. decembra 1999.

Člen 3

Ta odločba je naslovljena na države članice.

V Bruslju, 20. decembra 1999

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 281, 4.11.1999, str. 82.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: REPUBLICA CHECALand: TJEKKISKE REPUBLIKLand: TSCHECHISCHE REPUBLIKΧώρα: ΤΣΕΧΙΚΗ ΔΗΜΟΚΡΑΤΑCountry: CZECK REPUBLICPays: REPUBLIQUE TCHÈQUEPaese: REPUBBLICA CECALand: TSJECHISCHE REPUBLIEKPaís: REPÚBLICA CHECAMaa: TŠEKKILand: TJECKISKA REPUBLIKEN

1 | 2 | 3 | 4 | 5 | 6 |

CZ967 | Krůta, a.s. | Hodonin | Hodonin | MP | 7 |

CZ932 | Adex, a.s. Lom u Tachova | Lom u Tachova | Tachov | MP | 7 |

País: NUEVA ZELANDIALand: NEW ZEALANDLand: NEUSEELANDΧώρα: ΝΕΑ ΖΗΛΑΝΔΙΑCountry: New ZelandPays: NOUVELLE-ZÉLANDEPaese: NUOVA ZELANDALand: NIEUW-ZEELANDPaís: NOVA ZELÂNDIAMaa: UUSI-SEELANTILand: NYA ZEELAND

1 | 2 | 3 | 4 | 5 | 6 |

ME9 | Richmond Ltd | Hawera | | MM | 7 |

ME43 | Riverlands Eltham Ltd | Eltham | | MM, MP | 7 |

ME50 | Alliance Group Ltd | Lorneville | Invercargill | MM | 7 |

PH14 | Richmond Ltd | Hastings | | MM, MP | 7 |

PH31 | Advanced Foods of New Zealand Ltd | Waipukurau | | MM, MP | 7 |

PH173 | ANZCO Green Island Ltd | Green Island | Dunedin | MM, MP | 7 |

PH214 | Garrett International Meats Ltd | Penrose | Auckland | MM, MP | 7" |

--------------------------------------------------
Sklep Sveta

z dne 2. maja 2000

o imenovanju predsednika Urada za usklajevanje na notranjem trgu (znamke in modeli)

(2000/C 139/01)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 40/94 z dne 20. decembra 1993 o znamki Skupnosti [1] in zlasti člena 120(1) in (2) Uredbe,

ob upoštevanju Sklepa Sveta z dne 16. junija 1994 o imenovanju predsednika Urada za usklajevanje na notranjem trgu (znamke in modeli) [2],

ob upoštevanju Sklepa Sveta z dne 3. decembra 1998 o podaljšanju mandata predsednika Urada za usklajevanje na notranjem trgu (znamke in modeli) [3],

ob upoštevanju kandidatur, ki jih je predložil upravni odbor Urada za usklajevanje na notranjem trgu (znamke in modeli) dne 6. marca 2000,

SKLENIL:

Edini člen

G. Wubbo de BOER, rojen 27. maja 1948, se imenuje za predsednika Urada za usklajevanje na notranjem trgu (znamke in modeli) od 1. oktobra 2000 do 30. septembra 2005.

V Bruslju, 2. maja 2000

Za Svet

Predsednik

J. Coelho

[1] UL L 11, 14.1.1994, str. 1. Uredba, kakor je bila spremenjena z Uredbo (ES) št. 3288/94 (UL L 349, 31.12.1994, str. 83).

[2] UL C 314, 25.11.1995, str. 1.

[3] UL C 409, 30.12.1998, str. 1.

--------------------------------------------------
Sklep Sveta

z dne 2. decembra 1999

o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Ljudske republike Kitajske

(2000/16/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Skupnost in Ljudska republika Kitajska izvajata posebne raziskovalne programe in programe tehnološkega razvoja (RTR) na področjih skupnega interesa.

(2) Na podlagi preteklih izkušenj sta obe strani izrazili željo po vzpostavitvi globljega in širšega okvira za sodelovanje v znanosti in tehnologiji.

(3) Sodelovanje na področju znanosti in tehnologije je del globalnega sodelovanja med Skupnostjo in Ljudsko republiko Kitajsko.

(4) Svet je s Sklepom z dne 22. junija 1998 pooblastil Komisijo za pogajanja o Sporazumu za znanstveno in tehnično sodelovanje med Skupnostjo in Vlado Ljudske republike Kitajske ("Sporazum").

(5) Svet je s Sklepom z dne 22. decembra 1998 odločil, da se Sporazum podpiše v imenu Skupnosti.

(6) Sporazum je bil podpisan 22. decembra 1998.

(7) Ta sporazum je treba odobriti –

SKLENIL:

Člen 1

Sporazum o znanstvenem in tehnološkem sodelovanju med Evropsko skupnostjo in Ljudsko republiko Kitajsko se odobri v imenu Skupnosti.

Besedilo Sporazuma je priloženo k temu sklepu.

Člen 2

Na podlagi člena 11 Sporazuma predsednik Sveta da uradno obvestilo, da je Skupnost končala postopke, potrebne za začetek veljavnosti Sporazuma [3].

V Bruslju, 2. decembra 1999

Za Svet

Predsednik

E. Tuomioja

[1] UL C 247 E, 31.8.1999, str. 32.

[2] Mnenje z dne 3. novembra 1999 (še ni objavljeno v Uradnem listu).

[3] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Odločba Komisije

z dne 13. oktobra 1999

o spremembi Odločbe Komisije 97/467/ES o sestavi začasnih seznamih obratov v tretjih držav, iz katerih države članice dovolijo uvoz kunčjega mesa in gojene divjačine

(notificirano pod dokumentarno številko K(1999) 3276)

(Besedilo velja za EGP)

(1999/697/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo Sveta 98/603/ES [2], in zlasti členov 2(1) in 7 Odločbe,

ob upoštevanju naslednjega:

(1) Odločba Komisije 97/467/ES [3], kakor je bila nazadnje spremenjena z Odločbo 98/556/ES [4], je sestavila začasen seznam obratov tretjih držav, iz katerih države članice dovolijo uvoz kunčjega mesa in gojene divjačine; ker seznam obratov iz prej navedene odločbe ne vključuje obratov, ki proizvajajo meso ratitov.

(2) Seznam tretjih držav, iz katerih države članice dovolijo uvoz mesa ratitov, pogoji v zvezi z zdravstvenim varstvom živali in veterinarsko certificiranje, potrebno za uvoz tega mesa v Skupnost, še niso določeni.

(3) Države članice lahko v skladu z določbami Odločbe 97/467/ES do 1. oktobra 1999 dovolijo obratom uvoz mesa ratitov.

(4) Datum 1. oktober 1999 se nadomesti s 1. oktobrom 2000, da se lahko nadalje obravnava naknadno uvedene ureditve, zlasti v luči pripomb s strani tretjih držav v skladu z določbami Priloge B k Sporazumu o uporabi sanitarnih in fitosanitarnih ukrepov, in z namenom ohraniti obstoječo trgovino.

(5) Ukrepi iz te odločbe so v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V členu 1(2a) Odločbe 97/467/ES se besede "1. oktober 1999" nadomestijo s "1. oktober 2000".

Člen 2

Ta odločba je naslovljena na države članice.

V Bruslju, 13. oktobra 1999

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 199, 26.7.1997, str. 57.

[4] UL L 266, 1.10.1998, str. 86.

--------------------------------------------------